**Հիմնավորում**

**«Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություն կատարելու մասին» և** «**Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացումներ կատարելու մասին»** **Հայաստանի Հանրապետության օրենքների նախագծերի փաթեթի վերաբերյալ**

**1. Իրավական ակտի անհրաժեշտությունը (նպատակը)**

**1.1. Կարգավորման հարաբերությունների ներկա վիճակը և առկա խնդիրները**

Գործող հուշարձանների օրենքն ընդունվել է 1998 թվականին, որից հետո ընդունվել են մի շարք նոր օրենքներ` «Իրավական ակտերի մասին» ՀՀ օրենք, «Տեղական ինքնակառավարման մասին» ՀՀ օրենք և այլն, որոնք ուղղակի կամ անուղղակի առնչվում են պատմամշակութային անշարժ ժառանգության պահպանությանը և օգտագործմանը: Միևնույն ժամանակ վավերացվել են «Եվրոպայի ճարտարապե­տական ժա­ռանգու­թյան պահպանության մասին» և «Հնագիտական ժառանգության պահ­պա­­նության մասին» եվրոպական կոն­վենցիաները:

Հաշվի առնելով Հայաստանի Հանրապետության պատմամշակութային ժառանգության պահպանության և պաշտպանության կարևորությունը, ՀՀ սահմանադրությամբ և միջազգային պայմանագրերով ստանձնած պարտավո-րությունները, ինչպես նաև խնդիրների առկայությունը վկայում են «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքի ընդունման հրատապության և անհրաժեշտության մասին, և առավել քան անհրաժեշտ է դրանց հետ կապված հարաբերությունները կարգավորել օրենքով, բացի հուշարձանի սեփականատերերը հաճախ տեղյակ չեն լինում որ ձեռք են բերում հուշարձան հանդիսացող շինություններ, ուստի կարևոր է, որ սեփականության վկայականներում լինի ամրագրում:

1. **Առաջարկվող կարգավորման բնույթը**

«Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքի և հարակից օրենքներում փոփոխություններ և լրացումներ կատարելու նախագծով (այսուհետ՝ Նախագիծ)՝

Օրենքի նախագծում առաջարկվում է սահմանել նաև պատմամշակութային անշարժ ժառանգության պահպանությանը և օգտագործմանը վերաբերող հասկացությունները, հուշարձանների հաշվառման, **նորահայտ հուշարձան պետական ցուցակում ընդգրկելու կարգը: Նախագծով ամրագրվում է, որ** հուշարձան լինելու կամ հուշարձանների պահպանական գոտու տարածքում գտնվելու մասին տեղեկությունը այսուհետ ներառվելու է անշարժ գույքի նկատմամբ իրավունքների պետական գրանցման վկայականում։

Նախագծով նախատեսվում է ներդնել բնագավառում առկա խնդիրների համապարփակ լուծման մեխանիզմներ: **Մ**իաժամանակ, պատմամշակութային անշարժ ժառանգության օրենսդրության կատարելագործումը միտված է գործող օրենքը համապատասխանեցնելու բնագավառի միջազգային կոնվենցիաների պահանջներին և չափանիշներին:

**Օրենքի նախագծի մշակման ընթացքում ա**ռաջացած խնդիրների լուծումները գտնելու նպատակով ուսումնասիրվել է **հուշարձանների վերաբերյալ միջազգային առաջավոր փորձը՝** Ֆրանսիայի, Իտալիայի, Ռուսաստանի Դաշնության, Ղազախստանի, Գերմանիայի, Լեհաստանի, Լատվիայի, Ուկրաինայի պատմության և մշակույթի պահպանության և օգտագործման բնագավառը կարգա­վո­րող օրենսդրությունը` մասնավորապես կիրառվող հասկացությունները, հանրապետական գործադիր իշխանությանը` կառավարության և տարածքային կառավարման մարմինների լիազորությունները և այլն:

1. **Նախագծերի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ կրթության, գիտության, մշակույթի և սպորտի նախարարության կողմից:

**Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունման պարագայում լրացուցիչ ֆինանսական միջոցների հատկացման, ինչպես նաև պետական բյուջեի եկամուտներում և ծախսերում փոփոխություններ կատարելու անհրաժեշտություն չի առաջանա:

1. **Ակնկալվող արդյունքը**

Նախագծի ընդունման արդյունքում ակնկալվում է ամբողջությամբ կանոնակարգել բնագավառի իրավական դաշտը, միաժամանակ նպաստել պատմության և մշակույթի հուշարձանների բնագավառում իրականացվող մշակութային գործունեության նկատմամբ պատասխանատվության բարձրացմանը` էապես նպաստելով համակարգում առկա հիմնախնդիրների լուծման արդյունավետությանը, ինչպես նաև պատմության և մշակույթի հուշարձանների պահպանության ոլորտում միասնական պետական քաղաքականության մշակմանը:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագծերի ընդունումը կապված է 2021 թվականի օգոստոսի 18-ի ՀՀ կառավարության N 1363-Ա որոշմամբ հաստատված 2021-2026 թթ․ ծրագրի 4․9 գլխի Հայկական պատմամշակութային ժառանգության /նյութական և ոչ նյութական/ պահպանության, ուսումնասիրության, օգտագործման և հանրայնացման շարունակականության ապահովում ու իրավական դաշտի կատարելագործում պարբերություններից։

**«Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքում փոփոխություններ և լրացումներ կատարելու մասին» և** «**Գույքի նկատմամբ իրավունքների պետական գրանցման մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքների նախագծերի փաթեթի նդունման կապակցությամբ այլ իրավական ակտերում փոփոխություններ կատարելու անհրաժեշտության կամ բացակայության մասին**

1. Այլ իրավական ակտերում փոփոխությունների և/կամ լրացումների անհրաժեշտությունը

Նախագծի ընդունմամբ անհրաժեշտություն կառաջանա մշակելու հուշարձանների պետական ցուցակում նորահայտ օբյեկտ ընդգրկելու և պետական ցուցակից հուշարձան հանելու վերաբերյալ չափորոշիչները:

2. Միջազգային պայմանագրերով ստանձնած պարտավորությունների հետ համապատասխանությունը

Համապատասխանում է:

3. Այլ տեղեկություններ (եթե այդպիսիք առկա են):